COSETTE-TA-WEB	Dès qu’era gara deth camin de hèr d’Orleans a invasit es terrens dera Salpetriere, es ancianes cases estretes pròches as Hòsses-Saint-Victor e ath jardin botanic se balancegen, trauessades violentaments tres o quate còps ath dia per aguesti corrents de diligéncies, de coches e d’omnibus, qu’ath cap de cèrt temps hèn arrecular es cases a dreta e quèrra; pr’amor que i a causes que semblen paradogiques, e que son rigorosaments exactes; e atau coma se pòt díder damb exactitud qu’enes granes ciutats eth solei hè vegetar e créisher es façades des cases tath Meddia, dera madeisha manèra se pòt afirmar vertadèraments qu’eth pas soent des veitures amplifique es carrèrs.